Suchinthana/ta-wikipedia huggingface dataset:
சூப்

சூப் அல்லது வடிசாறு (soup) என்பது முதன்மையான திரவ உணவாகும். இது பொதுவாக  சூடாக வழங்கப்படுகிறது (ஆனால் குளிர்ச்சியாகவும்  இருக்கலாம்).  இது இறைச்சி அல்லது காய்கறிகள், மசாலா  பொருட்களை உணவு அல்லது தண்ணீருடன் சேர்த்து சமைப்பதின்  மூலம் தயாரிக்கப்படுகிறது.  ஒரு பானையில்  தேவையான தண்ணீர் ஊற்றி, மசாலா பொருட்களைக் சேர்த்து  திரவங்களில்சுவைகள் பிரித்தெடுக்கப்படும் வரை கொதிக்க வைக்கப்படும் போது ஒரு குழம்பு உருவாகின்றது. சூப்கள் போலவே ஸ்ட்யூவுக்கான, செய்முறை இருந்தாலும்,  சில சந்தர்ப்பங்களில் இரண்டிற்குமிடையே தெளிவான வேறுபாட்டை காணலாம்.   இருப்பினும், சூப்களில் பொதுவாக ஸ்ட்யூவை விட அதிக திரவம் (குழம்பு) இருக்கும்.

பாரம்பரிய பிரெஞ்சு உணவுகளில், சூப்கள் இரண்டு முக்கிய குழுக்களாக வகைப்படுத்தப்படுகின்றன. அவை தெளிவான சூப்கள் மற்றும் அடர்த்தியான சூப்கள் ஆகும். தெளிவான சூப்களில் நன்கு அறியப்பட்ட பிரெஞ்சு வகைப்பாடுகள் பவுல்லன்(குழம்பு) மற்றும் கன்சோம் போன்றவை ஆகும். அடர்த்தியான சூப்கள் அடர்த்திக்காக பயன்படுத்தப்படும் பொருளின் வகையைப் பொறுத்து வகைப்படுத்தப்படுகின்றன: ப்யூரிஸ்(கூழ்) என்பது காய்கறி சூப்கள், அவை ஸ்டார்ச் எனப்படும் மாவுப்பொருள் மூலம் அடர்த்தியாக இருக்கும்.  பிஸ்கே (உணவு) ப்யூரிட் ஷெல்ஃபிஷ் அல்லது பாலாடை(பாலேடு) கொண்டு  காய்கறிகளிலிருந்து தயாரிக்கப்படுகின்றன; கிரீம் சூப்கள் பெச்சமல் சாஸ் சேர்ப்பதால் அடர்த்தியாக  இருக்கலாம்; மற்றும் வெல்அட்ஸ் , முட்டை, வெண்ணெய் மற்றும் பாலேடு  ஆகியவற்றால் கெட்டியாக இருக்கும். சூப் மற்றும் குழம்புகளை அடர்த்தியாக்க  பொதுவாக பயன்படுத்தப்படும் பிற பொருட்கள் முட்டை, அரிசி, பயறு, மாவு மற்றும் தானியங்கள் போன்றவை ஆகும்.  பல பிரபலமான சூப்களில் பூசணி, கேரட், உருளைக்கிழங்கு, பன்றியின் இறைச்சி போன்றவற்றை சேர்ப்பதுண்டு.

மற்ற வகை சூப்களில் பழ சூப்கள், இனிப்பு சூப்கள், பிளவு பட்டாணி போன்ற பருப்பு சூப்கள், குளிர்ந்த சூப்கள் மற்றும் பிற பாணிகள் அடங்கும்.

வரலாறு 
சூப் இருந்ததற்கான சான்றுகள் கிமு 20,000 வரை காணப்படுகின்றன. நீர்ப்புகா கொள்கலன்களைக் கண்டுபிடிக்கும் வரை கொதித்தல் ஒரு பொதுவான சமையல் நுட்பமாக இருக்கவில்லை (இது களிமண் பாத்திரங்களின் வடிவத்தில் வந்திருக்கலாம்). இதற்கு முன்னர் விலங்குகளின் மறைப்புகள் மற்றும் பட்டை அல்லது நாணல்களின் நீர்ப்பாசன கூடைகள் சமையலுக்கு பயன்படுத்தப்பட்டன. தண்ணீரைக் கொதிக்க வைக்க சூடான பாறைகள் பயன்படுத்தப்பட்டன. சோளம் மற்றும் பிற தாவரங்களை சமைக்க இந்த முறை பயன்படுத்தப்பட்டது.

சூப் என்கிற வார்த்தை பிரஞ்சு மொழியில் வரும் சூப் என்பதில் இருந்து வருகிறது எனவும், இலத்தீன் மொழியில் ( "குழம்பில் தோய்த்த ரோட்டி") என்னும் பொருளுடைய "சுப்பா" என்பதில்  இருந்து வருகிறது எனவும் கருதப்படுகிறது. மேலும்,   ஜெர்மானிய மொழியில் "சொப்" என்பது ஒரு துண்டு ரொட்டியை குழம்பில் தோய்த்து உண்பதற்கு இருக்கும் திரவ உணவை குறிக்கிறது.

உணவகம்  என்ற சொல் முதன்முதலில் பிரான்சில் 16 ஆம் நூற்றாண்டில் பயன்படுத்தப்பட்டது, அதிக செறிவுள்ள, மலிவான சூப்பைக் குறிக்க, தெரு விற்பனையாளர்களால் விற்கப்பட்டது.  இது உடல் சோர்வுக்கு ஒரு மருந்தாக விளம்பரப்படுத்தப்பட்டது. 1765 ஆம் ஆண்டில்,   அத்தகைய சூப்களில் நிபுணத்துவம் வாய்ந்த ஒரு பாரிஸ் தொழிலதிபர் உணவகத்தை திறந்தார். இது சூப் அல்லாத உணவு  உண்ணும் நிறுவனங்கள் ஏற்பட காரணமாக அமைந்தது.

குறிப்புகள்

வெளி இணைப்புகள்

உணவு மற்றும் பானம்
அறம்

அறம் () அல்லது ஒழுக்கநெறி (Morality) என்பது ஒருவர் சமூகத்தில் எவ்வாறு நடக்க வேண்டும் என்பது தொடர்பான பார்வைகளை குறிக்கிறது. இதை நல்லவை, தீயவை என்பன தொடர்பில் ஒரு சமூகத்தால் ஏற்றுக்கொள்ளப்பட்ட நடத்தைகளின் தொகுப்பு எனலாம். ஒழுக்கநெறிகள் எல்லாச் சமுதாயங்களிலுமே ஒன்றுபோல இருப்பதில்லை. காலம், நம்பிக்கைகள், பண்பாடு என்பவற்றைப் பொறுத்து இவை வேறுபடுகின்றன. ஒழுக்கநெறிகள், சமூகம், மெய்யியல், சமயம், தனிமனிதரின் மனசாட்சி போன்றவற்றால் வரையறுக்கப்படுகின்றன. 'அறம்' என்பதே தமிழ் சொல் ஆகும். ஆனால், இன்றைய நிலையில் 'அறம்' சொல்லுக்கு மாற்றாக பிறமொழி சொல்லான 'நீதி' என்றச் சொல் பேச்சு வழக்கிலும், எழுத்து வழக்கிலும் பயன்படுத்தப்படுகிறது.

அற முறைமையில் செயற்படும் போது தனியன்கள் எதிர்பார்க்கக் கூடிய வகையிலும், ஒத்திசைவாகவும், முரண்பாடுகளை குறைக்கும் வண்ணமும் செயற்படுவர் என்பது எதிர்பாப்பு ஆகும்.  நெடுங்காலமாக அறம் மெய்யியல் நோக்கில், சமய நோக்கில் ஆயப்பட்டு வந்துள்ளது. அண்மைக்காலத்தில் அறம் அறிவியல் வழிமுறைகளைப் பின்பற்றியும் ஆயப்படுகிறது.

நெறி சார்ந்ததும், உலகம் தழுவியதுமான பொருளில், ஒழுக்கநெறி என்பது, குறிப்பிட்ட சூழ்நிலைகளில், ஒவ்வொருவரும் கடைப்பிடிக்கவேண்டிய இலட்சிய நடத்தைகளின் தொகுப்பைக் குறிக்கிறது. இவ்வாறான "விதிமுறை" சார்ந்த ஒழுக்கநெறிகளின் அடிப்படையிலேயே "கொலை ஒழுக்கநெறிக்கு மாறானது" போன்ற முடிவுகள் மேற்கொள்ளப்படுகின்றன.

இவற்றையும் பார்க்க 

 புருஷார்த்தம்
 நாற்பொருள்
 நன்னெறி

மேற்கோள்கள் 

அறம்
ஒழுக்கநெறிகள்
ரூபவதி

ரூபவதி கருநாடக இசையின் 12 வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 12 வது இராகத்திற்கு அதே பெயரே.

இலக்கணம்

 நேத்ர என்றழைக்கப்படும் 2வது வட்டத்தில் (சக்கரத்தில்) 6 வது மேளம்.
 இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி1), சாதாரண காந்தாரம்(க2), சுத்த மத்திமம்(ம1), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகியவை.

சிறப்பு அம்சங்கள்
 இதன் மத்திமத்தை பிரதி மத்திமாக மாற்றினால் இராகம் திவ்யமணி (48) ஆகும்.
 கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
 சில ஜன்ய இராகங்கள் உண்டு.

உருப்படிகள்

மேற்கோள்கள்

மேளகர்த்தா இராகங்கள்
ஹாடகாம்பரி

ஹாடகாம்பரி கருநாடக இசையின் 18 வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 18 வது இராகத்திற்கு ஜயசுத்தமாளவி என்ற பெயர் கொடுக்கப்பட்டுள்ளது.

இலக்கணம்

 அக்னி என்றழைக்கப்படும் 3வது  வட்டத்தில் (சக்கரத்தில்) 6வது மேளம்.
 இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி1), அந்தர காந்தாரம்(க3), சுத்த மத்திமம்(ம1), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகியவை.

சிறப்பு அம்சங்கள்
 இதன் மத்திமத்தை பிரதி மத்திமாக மாற்றினால் இராகம் விஷ்வம்பரி (54) ஆகும்.
 கிரக பேதத்தின் வழியாக இந்த மேளத்தின் காந்தார சுரம் முறையே கவாம்போதி (43) மேளம் தோற்றுவிக்கிறது (மூர்ச்சனாகாரக மேளம்).
 சில ஜன்ய இராகங்கள் உண்டு.

உருப்படிகள்

மேற்கோள்கள்

மேளகர்த்தா இராகங்கள்
புளூஸ்

புளூஸ் (Blues) என்பது குரலும், இசைக்கருவிகளும் இணைந்த ஒருவகை இசை வடிவம் ஆகும். இது, ஐக்கிய அமெரிக்காவின் ஆபிரிக்க அமெரிக்கச் சமூகத்தினரின் வெளிப்பாடாக, ஆன்மீகப் பாடல்கள், பணியிடப் பாடல்கள் போன்றவற்றிலிருந்து தோற்றம்பெற்றது. இவ்விசை வடிவத்தின் இயல்புகள் இதில் ஆபிரிக்கச் செல்வாக்கு இருப்பதைத் தெளிவாகக் காட்டுகின்றன.

பிற்கால அமெரிக்காவினதும், மேற்குலகினதும் மக்கள் இசைமீது "புளூஸ்" இசையின் தாக்கம் உள்ளது. இது, ஜாஸ், ரிதம் அண்ட் புளூஸ், ராக் அண்ட் ரோல் போன்ற இசை வடிவங்களுக்கு அடிப்படையாக அமைந்தது. 1960களிலும், 1970களிலும், புளூஸ் இசைவடிவத்துடன் பல்வேறு வகையான ராக் அண்ட் ரோல் வடிவங்கள் சேர்ந்து புளூஸ் ராக் (blues rock) எனப்படும் கலப்பிசை வடிவம் ஒன்றும் வளர்ச்சியடைந்தது.

மேற்கோள்கள்

இசை
மெய்கோள்

ஆக்கியம் அல்லது மெய்க்கோள் (Axiom) அல்லது மெய்முதற்கோள் அல்லது அடிக்கோள் என்பது மரபான ஏரண முறையில் வேறொன்றாலும் நிறுவப்படாமலே, தானாகவே தன் மெய்மையை உணர்த்துவதாக கொள்ளும் முதலுண்மை ஆகும். எனவே இது போன்ற மெய்க்கோள்களைக் கொண்டே மற்ற உண்மைகள் முறைப்பட தொடர்புபடுத்தி, புணர்த்தி நிறுவப்படுகின்றன.

கணிதவியலில் மெய்க்கோள் என்பது வேறுபடுத்தி அறியக்கூடிய இரு வேறு பொருள்களில் வழங்குகின்றது: "ஏரண மெய்க்கோள்கள்" (logical axioms), "ஏரணமல்லா பிற மெய்க்கோள்கள்" (non-logical axioms). இரண்டு வகைகளிலும், ஒரு மெய்க்கோள் என்பது ஏதாவது ஒரு கணிதச் சமன்பாட்டால் அறிவிக்கப்படும் முதலுண்மை ஆகும். இதனைக் கொண்டே பிற உண்மைகள் ஏரண முறைப்படி வருவித்து நிறுவப்படும். மற்ற கணிதத் தேற்றங்கள் போல அல்லாமல், இந்த மெய்க்கோள்கள் வருவிக்க முடியாத, நிறுவப்பட முடியாத முதல் உண்மைகள்.

காலங்காலமாக, இவ்வடிக்கோள்கள் உள்ளுணர்வுப்படி வெளிப்படையானவையாகவும் முதல்-விளைவு (காரண-காரியஞ்) விதி சார்ந்த உண்மைகளாகவும் கருதப்பட்டு வந்துள்ளன. இவை அன்றாட மாந்த நடைமுறை அறிதல் செயல்பாட்டில் தோன்றியவை என்பது மரபான சிந்தனையால் உணரப்படாமலே இருந்தது. இவை அடிக்கோள்களாக மாற, அன்றாட அறிதல் செயல்பாட்டில் பல ஆயிரம் தடவை மாந்த மனதில் மீளமீளச் சரிபார்க்கப்படுகின்றன. இக்கால அடிக்கோளியல்முறை ஒரு கோட்பாட்டின் அனைத்து முடிவுகளும் / மொழிவுகளும் தகுந்த ஏரண விதிகளால் பெறவேண்டும் என வரையறுக்கிறது. அடிக்கோளியல்முறையின் உண்மை ஓரமைப்பிற்குரிய அறிவியல் கோட்பாடுகளாலோ / விளக்கங்களாலோ தீர்மானிக்கப் (அறுதியிடப்)படுகிறது.

மேற்கோள்கள்

ஏரணம்
கணிதக் கருத்துருக்கள்
காயகப்பிரியா

காயகப்பிரியா கருநாடக இசையின் மேளகர்த்தா இராகங்களில் 13வது இராகம் ஆகும். அசம்பூர்ண பத்ததியில் இந்த இராகத்திற்கு கேயஹெஜ்ஜஜ்ஜி என்ற பெயர் கொடுக்கப்பட்டுள்ளது.

இலக்கணம்

 இது அக்னி என்றழைக்கப்படும் 3வது வட்டத்தில் (சக்கரத்தில்) முதல் மேளம்.
 இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.

சிறப்பு அம்சங்கள்
 இது ஒரு விவாதி மேளம்.
 நீண்ட ஆலாபனைக்கு இடம் கொடாத ராகம்.
 இதன் மத்திமத்தை பிரதி மத்திமமாக மாற்றினால் இராகம் தவளாம்பரி (49) ஆகும்.
 கிரக பேதத்தின் வழியாக இந்த மேளத்தின் ரிஷப சுரம் முறையே தாதுவர்த்தனி (69) மேளம் தோற்றுவிக்கிறது (மூர்ச்சனாகாரக மேளம்).

உருப்படிகள்

மேற்கோள்கள்

மேளகர்த்தா இராகங்கள்
ஜங்காரத்வனி

ஜங்காரத்வனி கருநாடக இசையின் 19வது மேளகர்த்தா இராகம் ஆகும். அசம்பூர்ண பத்ததியில் 19வது இராகத்திற்கு ஜங்காரபிரமரி என்ற பெயர் கொடுக்கப்பட்டுள்ளது.

இலக்கணம்

 இது வேத என்றழைக்கப்படும் 4வது வட்டத்தில் (சக்கரத்தில்) முதல் மேளம்.
 இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.

சிறப்பு அம்சங்கள்
 நீண்ட ஆலாபனைக்கு இடம் கொடாத ராகம்.
 இது ஒரு விவாதி மேளம்.
 இதன் மத்திமத்தை பிரதி மத்திமமாக மாற்றினால் இராகம் சியாமளாங்கி (55) ஆகும்.
 கிரக பேதத்தின் வழியாக இந்த மேளத்தின் பஞ்சம, தைவத சுரம் முறையே ரத்னாங்கி (02), கமனச்ரம (53) மேளங்கள் தோற்றுவிக்கிறது (மூர்ச்சனாகாரக மேளம்).

உருப்படிகள்

மேற்கோள்கள்

மேளகர்த்தா இராகங்கள்
வருணப்பிரியா

வருணப்பிரியா கருநாடக இசையின் 24வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 24வது இராகத்திற்கு பெயர் வீரவசந்தம்.

இலக்கணம் 

 வேத என்று அழைக்கப்படும் 4வது வட்டத்தில் (சக்கரத்தில்) 6 வது மேளம்.
 இந்த இராகத்தில் வரும் சுரங்கள்: ஸட்ஜம், சதுசுருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகியவை.

சிறப்பு அம்சங்கள் 
 சில ஜன்ய இராகங்கள் உண்டு.
 இதன் மத்திமத்தை பிரதி மத்திமாக மாற்றினால் இராகம் நீதிமதி (60) ஆகும்.
 இதன் பஞ்சம முறையே கிரக பேதத்தின் வழியாக ராகவர்த்தனி (32) மேளகர்த்தா இராகத்தை கொடுக்கும் (மூர்ச்சனாகாரக மேளம்).

உருப்படிகள்

மேற்கோள்கள்

மேளகர்த்தா இராகங்கள்
மாரரஞ்சனி

மாரரஞ்சனி கருநாடக இசையின் மேளகர்த்தா இராகங்களில் 25வது இராகம் ஆகும். அசம்பூர்ண பத்ததியில் 25வது இராகத்திற்கு ஷராவதி என்ற பெயர் கொடுக்கப்பட்டுள்ளது.

இலக்கணம் 

 இது பாண என்றழைக்கப்படும் 5வது வட்டத்தில் (சக்கரத்தில்) முதல் மேளம்.
 இந்த இராகத்தில் ஷட்ஜம், சதுசுருதி ரிஷபம் (ரி2), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.

சிறப்பு அம்சங்கள் 
 இது ஒரு விவாதி மேளம்.
 நீண்ட ஆலாபனைக்கு இடம் கொடாத ராகம்.
 இதன் மத்திமத்தை பிரதி மத்திமமாக மாற்றினால் இராகம் காந்தாமணி (61) ஆகும்.
 கிரக பேதத்தின் வழியாக இந்த மேளத்தின் பஞ்சம சுரம் முறையே வனஸ்பதி (04) மேளம் தோற்றுவிக்கிறது (மூர்ச்சனாகாரக மேளம்).

உருப்படிகள்

மேற்கோள்கள்

மேளகர்த்தா இராகங்கள்
ஒற்றெண்

ஒற்றெண் (repdigit) என்பது ஒரே எண்ணே எல்லா இலக்கங்களிலும் இருக்கும் ஓர் எண். எடுத்துக்காடாக, 222 (இருநூற்றி இருபத்தி இரண்டு) என்பது ஒர் ஒற்றெண். எல்லா ஒற்றெண்களும் இயல் எண்களாகும். இதே போல, 77, 3333, 444444, 1111 ஆகிய எண்களும் ஒற்றெண்கள். இவ்வகையான எண்கள் சில சிக்கல், விளையாட்டுக் கணிதங்களில் குறிப்பாகப் பயன்படுகின்றது. எல்லா ஒற்றெண்களும் இடவலமாக எண்ணை மாற்றி எழுதினாலும் தலைமாறா எண்களாகும் (palindromic number). ஒற்றெண்ணின் இலக்கங்கங்கள் யாவும் முதல் எண்ணாகிய ஒன்றாக ("1") இருந்தால், அதனை ஒன்று ஒற்றெண் எனப்படும். ஆறு இலக்கங்கள், ஒன்பது (9) என்னும் எண்ணாக வரும் ஒற்றெண் 999999 ஐ பெயின்மன் (ஃவெயின்மன்) புள்ளி (Feynman point) என்பர், ஏனெனில் பை (π) எண்ணில் பதின்மப் புள்ளிக்குப் பிறகு 762 ஆவது எண்ணில் தொடங்கி ஆறு 9 கள் தொடர்ந்தாற் போல வருவதை குறிப்பிட்டு ஒரு செய்தியை இயற்பியல் நோபல் பரிசு பெற்ற ரிச்சர்டு பெயின்மன் ஒரு முறை குறிப்பிட்டார். கிறிஸ்தவ மதத்தில் உலக இறுதி வரலாறு (Eschatology) என்னும் கருத்தில் மூன்று முறை ஆறு என்னும் எண் வரும் ஓர் ஒற்றெண்ணாகிய  666 என்பதை "கொடுவிலங்கு எண்" (number of the beast) என்பர்.

ஓர் ஒற்றெண்ணை  என்னும் ஓர் எண்ணடி முறையில் (எ.கா B = 10 என்பது பதின்ம முறை; B = 2 என்பது ஈரெண் முறை)கீழ்க்காணுமாறு வடித்துக் காட்டலாம்.
, இதில்   என்பது ஒவ்வொரு இலக்கத்திலும் இருக்கும் எண் (மீண்டும் மீண்டும் வரும் எண்), மற்றும்  என்பது எத்தனை இலக்கங்களில் ஒற்றாக வரும் எண் என்பது (எத்தனை முறை ஒற்றாக (மீண்டும் மீண்டும் ஒரே எண்ணாக) வரும் என்பது). எடுத்துக்காட்டாக பதின்ம (10) எண்ணடி முறையில், ஒற்றெண் 777 என்பதை     என எழுதிக்காட்டலாம்..

இவற்றையும் பார்க்கவும்
பெயின்மன் புள்ளி
இழ்சினாப்சு எண்(schnapps number)

குறிப்புகளும் மேற்கோள்களும்

மேற்கோள்கள்

எண்ணடியைப் பொறுத்த எண் வரிசைகள்
எண் வகைகள் (கணிதம்)
சிக்கல் தீர்வு

சிக்கல் தீர்வு அல்லது பிரச்சினை தீர்வு என்பது அனைத்து மனிதருக்கும் தேவையான ஓர் அடிப்படைத் திறன். சிக்கல் தீர்ப்பு மனித சிந்தனையின் ஒரு பாகமாக அமைந்து, மனித செயல்களினூடாக வெளிப்படுகிறது. அன்றாட வாழ்க்கைச் சிக்கல்கள் தொடக்கம் நாடு உலகச் சிக்கல்கள் வரை சிக்கல் தீர்தல் முறைமைகள் தேவை. சிக்கல் தீர்வு முறைமைகள் பற்றிச் சிந்திக்காமல் அனுபவத்தினால் மேற்கொள்ளப்படும் எளிமையான நடத்தைகள் தொடக்கம் மிக நேர்த்தியாக ஒழுங்கமைக்கப்பட்ட சிக்கல் தீர்வு முறைமைகள் என சிக்கல் தீர்வு பல நிலைகளைக் கொண்டுள்ளது.

வரையறை 
சிக்கல் தீர்வு என்பது ஒரு குறிப்பிட்ட நிலையில் இருந்து, ஓர் இலக்கை நோக்கி அடையத் தேவையான செயற்பாடுகளைக் கண்டறிவது ஆகும். தற்போதையை நிலை, இலக்கு நிலை, அவற்றுக்கு இடையே உள்ள தடைகள் தெளிவற்றதாக, இயங்கியல் தன்மை கொண்டதாக, complex ஆக அமையலாம். சிக்கல் தீர்வு என்னும் போது இவற்றை விவேகமாகக் கையாண்டு இலக்கை அடைவதைக் குறிக்கிறது.

கடுமையான சிக்கல்களின் பண்புகள் 
 தெளிவற்ற தன்மை - Intransparency
 பல இலக்குகள் - - multiple goals
 சிக்கல் தன்மை 
 பல கூறுகள்
 பல தொடர்புகள்
 பன்முகத் தன்மை
 இயங்கியல்

சிக்கல் தீர்வு வழிமுறை

சிக்கலைக் கண்டுபிடித்து வரையறுத்தல் 
என்ன சிக்கல், எதுவால் சிக்கல், ஏன் சிக்கல் முதற்கொண்டு சிக்கலை முதலில் கண்டுபிடிக்க வேண்டும். சிக்கலை பகுத்தாய்ந்து 
புரிந்து கொள்ளுதல் வேண்டும். அதன்பின் தெளிவாக விவரித்து வரையறை செய்ய வேண்டும். சிக்கலின் பரப்பு என்ன, இலக்கு என்ன எனபதையும் துல்லியமாக வரையறுக்க வேண்டும். சில தருணங்களில் ஒரு குறிப்பிட்ட சிக்கலைத் தீர்ப்பதற்கான அறிவு, ஆள், பொருள் 
வளம் தற்போது இல்லாமல் இருக்கலாம். அதைக் கவனித்து, அவற்றைப் பெற்று பின்னர் சிக்கல் தீர்க்க வரவேண்டும்.

சிக்கலுக்கான தீர்வுகளை வடிவமைத்துத் தேர்ந்தெடுத்தல் 
ஓர் இடத்துக்குச் செல்ல பல வழிகள் இருப்பது போலப் பல சிக்கல்களுக்குப் பல தீர்வுகள் இருக்கலாம். அவற்றை அலசி,
செலவு விளைவுகளை வரிசைப்படுத்தி பொருத்தமான தீர்வைத் தெரிவு செய்ய வேண்டும்.

தீர்வை நிறைவேற்றல்

மதிப்பிடுதல்

மேற்கோள்கள்

சிக்கல் தீர்வு
யாகப்பிரியா

யாகப்பிரியா கருநாடக இசையின் மேளகர்த்தா இராகங்களில் 31வது இராகம் ஆகும். அசம்பூர்ண பத்ததியில் 31வது இராகத்திற்கு கலாவதி என்ற பெயர் கொடுக்கப்பட்டுள்ளது.

இலக்கணம்

 இது ருது என்றழைக்கப்படும் 6வது வட்டத்தில் (சக்கரத்தில்) முதல் மேளம்.
 இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.

சிறப்பு அம்சங்கள்
 இது ஒரு விவாதி மேளம்.
 நீண்ட ஆலாபனைக்கு இடம் கொடாத ராகம்.
 இதன் மத்திமத்தை பிரதி மத்திமமாக மாற்றினால் இராகம் சுசரித்ர (67) ஆகும்.
 கிரக பேதத்தின் வழியாக எந்த மேளகர்த்தா இராகமும் தோற்றுவிக்காது. (மூர்ச்சனாகாரக மேளம் அல்ல).

உருப்படிகள்
 கிருதி : கலாவதீ கமலாஸன யுவதி, முத்துசாமி தீட்சிதர், ஆதி தாளம்

மேற்கோள்கள்

மேளகர்த்தா இராகங்கள்
ராகவர்த்தனி

ராகவர்த்தனி கருநாடக இசையின் 32 வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 32 வது இராகத்திற்கு ராகசூடாமணி என்ற பெயர்.

இலக்கணம்

 ருது என்றழைக்கப்படும் 6 வது சக்கரத்தில் 2 வது மேளம்.
 இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

சிறப்பு அம்சங்கள்
 இந்த மேளத்தில் சில ஜன்ய இராகங்கள் உண்டு.
 இதன் மத்திமத்தை பிரதி மத்திமாக மாற்றினால் இராகம் ஜோதிஸ்வரூபிணி (68) ஆகும்.
 இதன் ம முறையே கிரக பேதத்தின் வழியாக வருணப்பிரியா (24) மேளம் கொடுக்கும் (மூர்ச்சனாகாரக மேளம்).

உருப்படிகள்
 கிருதி	: மிருதுன்ஜயம், ஜயசாம்ராஜ வொடையார், திரிபுடை தாளம்
 கிருதி	: கலங்காதே மனமே, கோடீஸ்வர ஐயர், ரூபக தாளம்
 கிருதி	: கானசுதா ரஸமே, மங்களம்பள்ளி பாலமுரளிகிருஷ்ணா, ரூபக தாளம்

மேற்கோள்கள்

மேளகர்த்தா இராகங்கள்
திசைகாட்டி

திசைகாட்டி (compass) புவியின் காந்த முனைகளுக்கு சார்பாக திசையைக் காட்டும் ஓர் திசைகாண் உபகரணமாகும். இது ஒரு காந்த சுட்டிக்காட்டியைக் கொண்டு காணப்படும். சாதாரணமாக இச்சுட்டிக்காட்டியானது வடதிசையைக் சுட்டிக்காட்டிக் கொண்டிருக்கும். இக் காட்டியானது புவியின் காந்தப் புலங்களுக்கு தன்னை சுயாதீனமாக ஒழுங்கமைத்துக் கொள்ளும் தன்மையை உடையது. பொதுவாக திசைகாட்டியானது பிரதான திசைகளான வடக்கு, தெற்கு, கிழக்கு, மேற்கு ஆகிய திசைகளைக் காட்டும். திசைகாட்டியானது பயணங்களில் முக்கியமாக கடற்பயணத்தின் பாதுகாப்பையும் திறனையும் கூட்டுவதற்கு வழிவகுத்தது.

மேற்கோள்கள்

கருவிகள்
சீனக் கண்டுபிடிப்புக்கள்
காங்கேயபூஷணி

காங்கேயபூஷணி இராகம், கருநாடக இசையின் மேளகர்த்தா இராகங்களில் 33வது மேளம் ஆகும். அசம்பூர்ண பத்ததியில் 33வது இராகத்திற்கு கங்காதரங்கிணி என்ற பெயர் கொடுக்கப்பட்டுள்ளது.

இலக்கணம்

 ருது என்றழைக்கப்படும் 6வது சக்கரத்தில் 3வது மேளம்.
 இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), காகலி நிஷாதம் (நி3) ஆகிய சுரங்கள் வருகின்றன.

சிறப்பு அம்சங்கள்
 இது ஒரு விவாதி மேளம்.
 இதன் மத்திமத்தை பிரதி மத்திமாக மாற்றினால் இராகம் தாதுவர்த்தனி (69) ஆகும்.
 இதன் மத்திம முறையே கிரக பேதத்தின் வழியாக நீதிமதி (60) மேளகர்த்தா இராகத்தை கொடுக்கும் (மூர்ச்சனாகாரக மேளம்).
 இந்த மேளத்தில் சில ஜன்ய இராகங்கள் உண்டு.

உருப்படிகள்
 கிருதி: எவ்வரே ராமய்ய, தியாகராஜ சுவாமிகள், தேசாதி தாளம்
 கிருதி: பாலயாஸுமா சைல, மங்களம்பள்ளி பாலமுரளிகிருஷ்ணா, ஆதி தாளம்
 கிருதி: வரதராஜவாவ, முத்துசாமி தீட்சிதர், ருபக தாளம்

மேற்கோள்கள்

மேளகர்த்தா இராகங்கள்
சூலினி

சூலினி கருநாடக இசையின் 35வது மேளகர்த்தா இராகமாகும். அசம்பூர்ண மேள பத்ததியில் 35வது இராகத்தின் பெயர் ஷைலதேசாக்ஷி.

இலக்கணம்

 ருது என்றழைக்கப்படும் 6வது வட்டத்தில் (சக்கரத்தில்) 5வது இராகம்.
 இந்த இராகத்தில் ஷட்ஜம், ஷட்சுருதி ரிஷபம்(ரி3), அந்தர காந்தாரம்(க3), சுத்த மத்திமம்(ம1), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகிய சுரங்கள் வருகின்றன.

சிறப்பு அம்சங்கள்
 இதன் நேர் பிரதி மத்திம மேளம் கோசலம் (71).
 இதன் காந்தார, மத்திம, தைவத முறையே கிரக பேதத்தின் வழியாக தேனுக (9), சித்ராம்பரி (66), சண்முகப்பிரியா (56) மேளகர்த்தா இராகங்களை கொடுக்கும். (மூர்ச்சனாகாரக மேளம்)

உருப்படிகள்

ஜன்ய இராகங்கள்
சூலினியின் ஜன்ய இராகங்கள் இவை.

 தீரஹின்தோளம்
 சோகவராளி

மேற்கோள்கள்

மேளகர்த்தா இராகங்கள்
பொன்னேரி (சட்டமன்றத் தொகுதி)

பொன்னேரி சட்டமன்றத் தொகுதி (Ponneri Assembly constituency) இந்தியாவின், தமிழ்நாடு மாநிலத்தில்  திருவள்ளூர் மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 2. திருவள்ளூர் மக்களவைத் தொகுதியுள் அடங்கியுள்ள இத்தொகுதி ஆந்திரப்பிரதேச எல்லையோரம் அமைந்துள்ளது. கும்மிடிப்பூண்டி ஆகிய சட்டமன்றத் தொகுதிகளும், சென்னை மாவட்டம், ஆந்திரப்பிரதேச மாநிலம் என்பனவும் இதன் எல்லைகளாக அமைந்துள்ளன. இத்தொகுதி ஒரு தனித்தொகுதியாகும். இது இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
பொன்னேரி வட்டம், பூங்குளம், எஞ்சூர், செலியம்பேடு, மாங்கோடு, கீரப்பாக்கம், கள்ளூர், அண்ணாமலைச்சேரி, பெரியவேப்பத்தூர், உப்பு நெல்வயல், அகரம், தேவம்பட்டு, கங்காணிமேடு, உமிபேடு, செகண்யம், பெரிய கரும்பூர், பனப்பாக்கம், குமரஞ்சேரி, இலுப்பாக்கம், கோளூர், சிறுளப்பாக்கம், அவுரிவாக்கம், கனவண்துறை, பாக்கம், திருப்பாலைவனம், பூவாமி, வேம்பேடு, ஆவூர், விடதண்டலம், சோம்பட்டு, பரணம்பேடு, கிளிக்கோடி, காட்டாவூர், மேதூர், ஆசனம்புதூர், வஞ்சிவாக்கம், பிரளயம்பாக்கம்,போலாச்சியம்மன்குளம்,ஆண்டார்மடம், பழவேற்காடு, தாங்கல்பெரும்பலம், சிறுபழவேற்காடு, கடம்பாக்கம், தத்தமஞ்சி, பெரும்பேடு, சின்னக்காவனம், கூடுவாஞ்சேரி, கனகவல்லிபுரம், திருப்பேர், எலியம்பேடு, லிங்கிபையன்பேட்டை, சோமஞ்சேரி, அதமனன்சேரி, சிறுளப்பன்சேரி, காட்டூர், கருங்காலி, களஞ்சி, காட்டுப்பள்ளி, வயலூர், திருவெள்ளைவாயல், ஏரிப்பள்ளிக்குப்பம், வேளுர், ஆலாடு, குமரசிறுளகுப்பம், கணியம்பாக்கம், கடமஞ்சேரி, தினைப்பாக்கம், மெரட்டூர், தேவதானம், தடப்பெரும்பாக்கம், வைரவன்குப்பம், பெரவள்ளூர், துறைநல்லூர், வடக்குநல்லூர், செவிட்டுபனபாக்கம், போந்தவாக்கம், மாதவரம், மில்லியன்குப்பம், சின்னம்பேடு, கீல்மேனி, தச்சூர், அனுப்பம்பட்டு, வெள்ளம்பாக்கம், தோட்டக்காடு, கல்பாக்கம், நெய்தவாயல், நாலூர், வன்னிப்பாக்கம், ஆமூர், பஞ்செட்டி, ஆதம்பாக்கம், நத்தம், எர்ணாவாக்கம், பாண்டிகவனூர், ஜெகநாதபுரம், நந்தியம்பாக்கம், புழுவேதிவாக்கம், வல்லூர், சீமாபுரம், மடியூர், வழுதிகைமேடு, ஞாயிறு, மாஃபூஸ்கான்பேட்டை, புதுப்பாக்கம், பெரியமுல்லைவாயல், சின்னமுல்லைவாயல், திருநிலை, கோடிப்பள்ளம், அருமந்தை, விச்சூர், வெள்ளிவாயல், இடையன்சாவடி, அரசூர், அப்பளாவரம் மற்றும் ஆண்டவாயல் கிராமங்கள். 
 
ஆரணி பேருராட்சி, பொன்னேரி நகராட்சி , மீஞ்சூர் பேருராட்சி, அத்திப்பட்டு நகரம்.

வெற்றி பெற்றவர்கள்

1951இல் இத்தொகுதிக்கு இரு உறுப்பினர்கள் ஒதுக்கப்பட்டிருந்தனர். ஆதாலால்  கிசான் மஜ்தூர் பிரஜா கட்சியை சேர்ந்த செங்கம் பிள்ளை & கணபதி ரெட்டியார் இருவரும் சட்டமன்றத்துக்கு தேர்வானார்கள்.
1957இல் இத்தொகுதிக்கு இரு உறுப்பினர்கள் ஒதுக்கப்பட்டிருந்தனர்.
1977இல் ஜனதாவின் வி. நற்குணன் 14,170 (19.00%) வாக்குகள் பெற்றார்.
1989இல் காங்கிரசின் யசோதா 14,410 (12.36%) வாக்குகள் பெற்றார்.
2006இல்  தேமுதிகவின் அங்கமுத்து 13,508 வாக்குகள் பெற்றார்.

வாக்காளர் எண்ணிக்கை 
2019 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வாக்குப் பதிவுகள்

மேற்கோள்கள்

வெளியிணைப்புகள் 

திருவள்ளூர் மாவட்டம்
தமிழ்நாடு சட்டமன்றத் தொகுதிகள்
திருவொற்றியூர் (சட்டமன்றத் தொகுதி)

திருவொற்றியூர் சட்டமன்றத் தொகுதி் (Thiruvottiyur Assembly constituency), இந்தியாவின், தமிழ்நாடு மாநிலத்தில்  திருவள்ளூர் மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 10. இது வட சென்னை மக்களவைத் தொகுதியுள் அடங்குகிறது.  டாக்டர் ராதாகிருஷ்ணன் நகர், பெரம்பூர், பொன்னேரி ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
அம்பத்தூர் வட்டம்
கத்திவாக்கம் நகராட்சி, திருவொற்றியூர் நகராட்சி, மணலி பேரூராட்சி மற்றும் சின்னசேக்காடு பேரூராட்சி

வெற்றி பெற்றவர்கள்

1977இல் ஜனதாவின் முத்துசாமி நாயுடு 16800 (19.87%) & காங்கிரசின் மாதவன் 16888 (19.97%) வாக்குகளும் பெற்றனர்.
1989இல் காங்கிரசின் ஜி. கே. ஜெ. பாரதி 19782 (13.29%) வாக்குகள் பெற்றார்.
2006இல் தேமுதிகவின் முருகன் 21915 வாக்குகள் பெற்றார்.
2021இல் நாம் தமிழர் கட்சி ஒருங்கிணைப்பாளர் சீமான் 47,757 வாக்குகள் பெற்றார்.

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள் மேலும்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

திருவள்ளூர் மாவட்டம்
தமிழ்நாடு சட்டமன்றத் தொகுதிகள்
பூந்தமல்லி (சட்டமன்றத் தொகுதி)

பூந்தமல்லி (தனி), திருவள்ளூர் மாவட்டத்தின் ஒரு சட்டமன்றத் தொகுதியாகும். இதன் தொகுதி எண் 5. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
திருவள்ளூர் வட்டம்

அரும்பாக்கம், திருக்கனன்சேரி, வீளாம்பாக்கம், கெருகம்பூண்டி, செம்பேடு, வெங்கல், வெள்ளியூர், அம்மணம்பாக்கம், அகரம், சேத்துபாக்கம், குருவாயல், அரக்கம்பட்டு, சிங்கிலிகுப்பம், ஆயலசேரி, புதுக்குப்பம், கோடுவெளி, காரணை, மாகரல், தாமரைப்பாக்கம், மேலக்கொண்டையூர், வதட்டூர், கரிக்கலவாக்கம், விஷ்ணுவாக்கம், கீழனூர், மேலானூர், ஒத்திக்காடு, புன்னப்பாக்கம், புல்லரம்பாக்கம், ஈக்காடு, கல்யாண குப்பம், சிட்டத்தூர், பேரத்தூர், அயலூர், புன்னப்பட்டு, சிவன்வாயல், நல்லாங்காவனூர், புலியூர், பாக்கம், வேப்பம்பட்டு, அயத்தூர், சிறுகளத்தூர், தொட்டிக்கலை, கிளாம்பாக்கம், தண்டலம், தண்ணீர்குளம், காக்களூர், புட்லூர், தொழுர், சிறுகடல், செவ்வாப்பேட்டை, பெரும்பாள்பட்டு, வேப்பம்பட்டு, திருவூர் மற்றும் அரண்வாயல் கிராமங்கள். 

பூந்தமல்லி வட்டம்

கூடப்பாக்கம், வரதராஜபுரம், வெள்ளவேடு, நேமம், நொச்சி மேடு, மெய்யூர், படூர், அகரமேல், நாசரத் பேட்டை, கண்ணப்பாளையம், மேல்பாக்கம், சொரன்சேரி, அமுதூர்மேடு, அக்ரஹாரமேல், திருநின்றவூர், கொரட்டூர், வயலாநல்லூர், கோலப்பஞ்சேரி, பாணவேடுதோட்டம், பிடாரிதாங்கல், பாரிவாக்கம், சென்னீர்குப்பம், கொரட்டூர், கீழ்மணம்பேடு, காட்டுப்பாக்கம் மற்றும் கோபரசநல்லூர் கிராமங்கள்.

பூந்தமல்லி (நகராட்சி) மற்றும் திருமழிசை (பேருராட்சி)

.

வெற்றி பெற்றவர்கள்

1977இல் ஜனதாவின் மதன் ராசு 16,660 (22.89%) & காங்கிரசின் பலபாண்டவன் 7357 (10.11%) வாக்குகளும் பெற்றனர்.
1980இல் சுயேச்சையான பூவை சின்னசாமி 8,547 (10.98%) வாக்குகள் பெற்றார்.
1989இல் சுயேச்சையான மூர்த்தி 13,429 (11.02%) வாக்குகள் பெற்றார்.
1996இல் மதிமுகவின் அனரியாசு என்கிற அந்திரிதாசு 23,011 (16.17%) வாக்குகள் பெற்றார்.
2001இல் புரட்சி பாரதத்தின் மூர்த்தி 21,194 (12.78%) & மதிமுகவின் அந்திரிதாசு 17,628 (10.63%) வாக்குகள் பெற்றார்.
2006இல் தேமுதிகவின் சந்தரசேகர் 15,711 வாக்குகள் பெற்றார்.

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

திருவள்ளூர் மாவட்டம்
தமிழ்நாடு சட்டமன்றத் தொகுதிகள்
திருத்தணி (சட்டமன்றத் தொகுதி)

திருத்தணி சட்டமன்றத் தொகுதி, இந்தியாவின், தமிழ்நாடு மாநிலத்தில்  திருவள்ளூர் மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 3. இது திருவள்ளூர் மக்களவைத் தொகுதியுள் அடங்கியுள்ளது. ஆந்திரப் பிரதேச எல்லையையொட்டி அமைந்துள்ளது இத்தொகுதி. திருவள்ளூர், பூந்தமல்லி, திருப்பெரும்புதூர், பள்ளிப்பேட்டை, அரக்கோணம், சோளிங்கர் ஆகிய சட்டமன்றத் தொகுதிகளும், ஆந்திரப்பிரதேச மாநிலமும் இதன் எல்லைகளாக அமைந்துள்ளன.

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
பள்ளிப்பட்டு வட்டம்
திருத்தணி வட்டம்
தாழவேடு, பொன்பாடி, அலமேலுமங்காபுரம், மத்தூர், கிருஷ்ணசமுத்திரம், சிறுங்குவி, வீரகநல்லூர், சூரியநகரம், அகூர், கோரமங்கலம், தாடூர், வீரகாவேரிராஜபுரம், பீரகுப்பம், டி.சி.கண்டிகை, வி.கே,என்.கண்டிகை,ருக்குமணிபுரம், கொண்டபுரம்,மதுராபுரம்,எஸ்.அக்ரஹாரம், செருக்கனூர், சின்னகடம்பூர், பெரியகடம்பூர், கார்த்திகேயபுரம், திருத்தணி, முருக்கம்பட்டு, தரணிவராகபுரம், வேலஞ்சேரி, சத்ரஞ்செயபுரம், கொல்லகுப்பம் பூனிமாங்காடு, நல்லாட்டூர், சிவ்வடா, நெமிலி பட்டாபிராமபுரம் மற்றும் சந்தானகோபாலபுரம்.

வெற்றி பெற்றவர்கள்

1951இல் இத் தொகுதிக்கு இரு உறுப்பினர்கள் ஒதுக்கப்பட்டிருந்தனர். ஆதலால் காங்கிரசின் துரைக்கண்ணு & கிடம்பை வரதாச்சாரி இருவரும் சட்டமன்றத்துக்கு தேர்வானார்கள்.
1967இல் சுயேச்சை தேசப்பன் 14,777 (21.98%) வாக்குகள் பெற்றார்.
1977இல் ஜனதாவின் சுப்பராயலு 13,540 (20.35%) வாக்குகள் பெற்றார்.
1980இல் ஜனதாவின் (ஜெயப்பிரகாசு நாராயணன் பிரிவு) சி. சிரஞ்சீவலு நாயுடு 8,967 ( 12.41%) வாக்குகள் பெற்றார்.
1989இல் காங்கிரசின் மணலி ராமகிருசுணன் 15,329 (18.06%) வாக்குகள் பெற்றார்.
1991இல் பாமகவின் மூர்த்தி 12,808 (13.62%) வாக்குகள் பெற்றார்.
1996இல் பாமகவின் ஜி. ரவிராசு 12,896 (11.98%) வாக்குகள் பெற்றார்.
2006இல் தேமுதிகவின் சேகர் 11,293 வாக்குகள் பெற்றார்.

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

திருவள்ளூர் மாவட்டம்
தமிழ்நாடு சட்டமன்றத் தொகுதிகள்
அச்சரப்பாக்கம் (சட்டமன்றத் தொகுதி)

அச்சரப்பாக்கம் சட்டமன்றத் தொகுதி, இந்தியாவின், தமிழ்நாடு மாநிலத்தில்  காஞ்சிபுரம் மாவட்டத்தில் இருந்த ஒரு சட்டமன்றத் தொகுதி ஆகும். இதன் தொகுதி எண் 24 ஆக இருந்தது. மதுராந்தகம், உத்திரமேரூர், வந்தவாசி, செஞ்சி, வாணூர் ஆகிய சட்டமன்றத் தொகுதிகள் இதன் எல்லைகளாக அமைந்திருந்தன. இத்தொகுதி ஓர் தனித் தொகுதியாக இருந்தது. 2008 ஆம் ஆண்டு மீளெல்லை வகுப்பிற்குப்பின்னர் இத் தொகுதி நீக்கப்பட்டுவிட்டது.

சென்னை மாநிலம்

தமிழ்நாடு

இவற்றையும் பார்க்கவும்
 தமிழ்நாடு சட்டப்பேரவை
 தமிழ்நாடு சட்டப்பேரவைத் தேர்தல்கள்

மேற்கோள்கள்

தமிழ்நாடு நீக்கப்பட்ட சட்டமன்றத் தொகுதிகள்
காஞ்சிபுரம் மாவட்ட நீக்கப்பட்ட சட்டமன்றத் தொகுதிகள்
பாட்டை வலையமைப்பு

பாட்டை வலையமைப்பு (Bus Topology) என்பது வலையமைப்பு வடிமைப்பில் ஒன்றாகும். இதில் வாங்கிகள் (கிளையண்ட்ஸ்) ஒரு பொதுவான ஓர் ஊடகத்தைப் பாவிக்கும் அது பாட்டை (பஸ்) என்று அழைக்கப்படும். பொதுவாகக் கணினியின் தாய் பலகையில் (மதர்போர்ட் Motherboard) கணினி வலையமைப்புகளிலும் இதைக் காணலாம்.

பாட்டை வலையமைப்பானது பல்வேறு வாங்கிகளை ஒன்றாக இணைப்பதற்கு இலகுவான வழிமுறையாக இருந்தாலும் ஒரே நேரத்தில் ஒன்றிற்கு மேற்பட்ட வாங்கிகள் தொடர்பினை மேற்கொள்ள முயன்றால் தரவுப் பொதிகள் (Data packets) மோதலிற்கு உள்ளாகும். சில வலையைப்புகள் தரவுப் பொதிகளில் மோதற் தவிர்ப்பு யுக்தியைக் கொண்டிருந்தாலும் பெரும்பாலான வலையைப்புக்களில் பல் அணுக்கத்திற்கான காவியை உணரும் (Carrier Sense Multiple Access) தொழில் நுட்பத்தையே கொண்டுள்ளன.

இப்பொழுது கம்பியிணைப்புகள் பெரும்பாலும் இதைக் கைவிட்டுவிட்டாலும் கம்பியற்ற இணைப்புகள் (Wireless) இணைப்புகள் பாட்டை இணைப்புகளாகக் கருதலாம். பாட்டை வலையமைப்பில் நேரடியாகவே புதிய சாதனங்களை இணைத்துக் கொள்ளலாம்.

பாட்டை வலையமைப்பின் அநுகூலங்களும் பிரதிகூலங்களும்

அநுகூலம் 
 இலகுவாக நடைமுறைப்படுத்தக் கூடியதும் விரிவாக்கப்படக்கூடியதும். 
 தற்காலிக அல்லது சிறிய வேகம் ஒரு பிரச்சினையாக இல்லாதவிடத்தில் இது சிறந்த தீர்வாகும். 
 ஏனைய வலையமைப்புக்களை விட மலிவானது.
 ஒரே ஒரு கம்பியே பயன்படுவதால் இலாபகரமானது.
 கம்பியில் உள்ள வழுக்களை இலகுவாகக் கண்டுபிடித்துக் கொள்ளலாம்.

பிரதிகூலம் 
 குறைந்த அளவிலான கணினிகளையே இணைக்கலாம். அத்துடன் ஓரளவுக்குத்தான் கம்பியை நீட்டிப் பயன்படுத்தலாம்.
 கம்பியில் பிரச்சினை ஏற்பட்டால் முழு வலையமைப்புமே செயலிழந்து விடும். 
 நீண்ட பாவனையில் பராமரிப்புச் செலவுகள் அதிகம். 
 வலையமைப்பு வினைத்திறனானது அதிக கணினிகளை இணைக்கும் பொழுது குறைவடையும். 
 அந்தங்களில் முறையாக முடிவடைய வேண்டும். 
 இது ஏனைய வலையைப்புகளை விட மெதுவானது.

கணினிப் பிணையமாக்கம்
காலாட் படை

காலாட் படை என்பது கால்களால் சென்று போரிடும் படை. பண்டைக்காலம் தொடக்கம் இன்று வரை காலாட் படை படைத்துறையின் ஒரு அடிப்படை பிரிவாக இருந்து வருகிறது. எனினும் மேற்கு நாட்டு படைகளில் காலாட் படை ஒரு சிறிய பிரிவாக மாறிவருகிறது. காரணம் மேற்குநாட்டுப் படைகளில் நுட்ப திறன்வாயந்த படைகளின் தேவை அதிகரித்து வருகிறது.

மேற்கோள்கள்

படைப்பிரிவுகள்
காலாட்படை
எல். ஆர். ஈசுவரி

எல். ஆர். ஈசுவரி (பிறப்பு: திசம்பர் 7, 1939) என்பவர் தமிழ்நாட்டின் திரைப்படப் பின்னணிப் பாடகியாவார். 1958 ஆம் ஆண்டில் இருந்து திரைப்படங்களில் பாடி வரும் இவர் பல மொழிகளிலும் ஆயிரக்கணக்கான பாடல்களைப் பாடியுள்ளார்.

வாழ்க்கைச் சுருக்கம்
பரமக்குடிக்கு அருகே இளையான்குடி என்ற ஊரைப் பூர்வீகமாகக் கொண்ட அந்தோனி தேவராஜ், ரெஜினாமேரி நிர்மலா ஆகிய பெற்றோருக்கு சென்னையில் பிறந்தார் லூர்து மேரி ஈசுவரி. இவரது தாயார் எம். ஆர். நிர்மலா, ஜெமினி ஸ்டூடியோவில் குழுப்பாடகியாக இருந்தவர். ஈஸ்வரியின் இயற்பெயர் "லூர்துமேரி ராஜேஸ்வரி". எழும்பூரில் உள்ள மாநிலப் பெண்கள் உயர்நிலைப் பள்ளியில் படித்தார். இளம் வயதிலேயே தந்தை (36) இறந்து விட்டார். அமல்ராஜ் என்ற தம்பியும், எல். ஆர். அஞ்சலி என்ற தங்கையும் இவருக்கு உண்டு.

திரையுலகில்
மனோகரா (1954) படத்திற்காக எஸ். வி. வெங்கட்ராமன் இசையமைப்பில் "இன்ப நாளிலே இதயம் பாடுதே" என்ற பாடலை ஜிக்கி குழுவினர் பாடினர். அப்பாடலில் தாய் நிர்மலாவுடன் இணைந்து ஈஸ்வரியும் குழுவினருடன் சேர்ந்து பாடினார். அன்று முதல் இவரும் குழுப் பாடகியானார். முதன் முதலில் தனியாகப் பாடும் சந்தர்ப்பம் நல்ல இடத்துச் சம்பந்தம் (1958) திரைப்படத்துக்காக கே. வி. மகாதேவனின் இசையமைப்பில் இவரே தான் அவரே அவரே தான் இவரே என்ற பாடலைப் பாடினார். இதுவே இவரது முதல் பாடலாகும்.

1961 இல் வெளிவந்த பாசமலர் திரைப்படத்தில் இவர் பாடிய வாராயோ தோழி வாராயோ என்ற பாடல் இவருக்கு பரவலான புகழைத் தேடித் தந்த பாடல். இது இன்றும் திருமண விழாக்களில் ஒலிக்கும் பாடலாகும். "எலந்தைப் பழம்", முத்துக்குளிக்க வாரியளா, தட்டட்டும் கை தழுவட்டும், நதியே மதுவானால், பத்து பதினாறு முத்தம் முத்தம், பட்டத்து ராணி பார்க்கும் பார்வை, குடிமகனே பெரும் குடிமகனே, அதிசய உலகம் ரகசிய இதயம் போன்ற பாடல்கள் இவருக்குப் பரவலான புகழைத் தேடித்தந்த ஏனைய பாடல்கள்.

மறு நுழைவு
நீண்ட இடைவெளிக்குப் பிறகு, 2011ஆம் ஆண்டு சிலம்பரசன் நடித்த ஒஸ்தே திரைப்படத்தில் ராக்கி பெப்பி தமிழ் பாடலான "கலாசலா கலாசலா" மூலம் மீண்டும் பிரபலமானார். இந்தப் பாடல் வெளியான சில நாட்களிலேயே அதிகமானோரை சென்றடைந்தது. அடுத்த ஆண்டு தடையறத் தாக்க படத்தில் "நா பூந்தமல்லிடா" என்ற பாடலைப் பாடினார். இவர் சமீபத்தில் விக்டரி படத்திற்காக கைலாஷ் கெருடன் "யக்கா நின் மகளு நானகே" என்ற கன்னட பாடலைப் பாடியுள்ளார், இதுவும் சிறந்த பாடலானது.2013-இல், ஆர்யா சூர்யா படத்தில் டி. ராஜேந்தருடன் இணைந்து "தகடு தகடு" என்ற இணைப் பாடலைப் பாடினார். 2014-இல் பரத்வாஜ் இசையமைத்த அதிதி திரைப்படத்தில் "ஜெய்புரில் ஜெய்பூரில்" பாடலைப் பாடினார். 2020ஆம் ஆண்டில், நயன்தாரா திரைப்படமான "மூக்குத்தி அம்மன்" படத்திற்காக ஆதி குத்து என்ற பாடலைப் பாடியுள்ளார்.

தமிழ் திரைப்படப் பாடல்கள்

மேற்கோள்கள்

வெளி இணைப்புகள்
 
 The Titillating Voices of Two Tamil Playback Singers in Movie minutes

இந்தியத் திரைப்படப் பாடகர்கள்‎
1939 பிறப்புகள்
வாழும் நபர்கள்
தெலுங்குத் திரைப்படப் பின்னணிப் பாடகர்கள்
தமிழ்த் திரைப்படப் பின்னணிப் பாடகர்கள்
சென்னைப் பாடகர்கள்
தமிழ்நாட்டுப் பெண் இசைக்கலைஞர்கள்
1866

1866  (MDCCCLXVI) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும்.

நிகழ்வுகள் 
 ஜனவரி 1 - யாழ்ப்பாணத்தில் முதன் முதலாக காவற்துறை அமைக்கப்பட்டது.
 பெப்ரவரி 13 - பகல் வேளையில் முதலாவது வங்கிக் கொள்ளை மிசூரியில் இடம்பெற்றது.
 பெப்ரவரி 28 - இம்மாதம் பூரணையின்றி முடிந்தது.
 மார்ச் 31 - சிலியின் வல்பரைசோ துறைமுகம் ஸ்பானிய கடற்படையின் குண்டுத் தாக்குதலுக்குள்ளானது.
 ஏப்ரல் 4 - ரஷ்யாவின் இரண்டாம் அலெக்சாண்டர் கீவ் நகரில் கொலை முயற்சி ஒன்றில் இருந்து தப்பினான்.
 மே 24 - ஆர்ஜெண்டீனா, பிரேசில், மற்றும் உருகுவே கூட்டுப் படைகள் ஆர்ஜெண்டீனாவில் இடம்பெற்ற போரில் பராகுவேயைத் தோற்கடித்தனர். இதில் 16,000 பேர் கொல்லப்பட்டனர்.
 சூன் 5 - புளூட்டோ சூரியனுக்கு மிக அதிகமான தூரத்தில் இருக்கக் கணக்கிடப்பட்டது. இந்நிலை மீண்டும் ஆகத்து 2113 ஆம் ஆண்டில் இடம்பெறும்.
 சூன் 8 - கனடாவின் நாடாளுமன்றம் முதற் தடவையாக ஒட்டாவாவில் கூடியது.
 சூன் 14 - ஆஸ்திரியாவுக்கும் பிரஷ்யாவுக்கும் இடையில் போர் ஆரம்பமானது.
 சூன் 20 - ஆஸ்திரியா மீது இத்தாலி போரை அறிவித்தது.
 சூலை 3 - ஆஸ்திரியாவுடனான போரில் பிரஷ்யா வெற்றி பெற்றது.
 சூலை 24 - அமெரிக்க உள்நாட்டுப் போரின் முடிவை அடுத்து டென்னசி மாநிலம் மீண்டும் ஐக்கிய அமெரிக்காவுடன் இணைந்தது.
 ஆகத்து 20 - அமெரிக்க அதிபர் அண்ட்ரூ ஜோன்சன் அமெரிக்க உள்நாட்டுப் போர் முடிவுக்கு வந்ததாக அதிகாரபூர்வமாக அறிவித்தார்.
 ஆகத்து 23 - பிராக் நகரில் ஏற்பட்ட உடன்பாட்டுடன் ஆஸ்திரிய-பிரஷ்யப் போர் முடிவுக்கு வந்தது.
 செப்டம்பர் 22 - பராகுவே வெற்றிகரமாக மூன்று நாடுகளுடன் இடம்பெற்ற போரில் வெற்றி பெற்றது.
 அக்டோபர் - யாழ்ப்பாணத்தில் வாந்திபேதி நோய் மிக வேகமாகப் பரவத் தொடங்கியது. இது மார்ச் 1867 இலேயே தணிந்தது.
 அக்டோபர் 12 - வியென்னா உடன்பாட்டுடன் ஆஸ்திரியாவுக்கும் இத்தாலிக்கும் இடையில் இடம்பெற்ற போர் முடிவுக்கு வந்தது.

தேதி அறியப்படாத நிகழ்வுகள் 
 ஜெர்மனியில் அல்பிரட் நோபல் டைனமைட்டைக் கண்டுபிடித்தார்.

பிறப்புகள் 
 மே 25 - மு. சி. பூரணலிங்கம் பிள்ளை, தமிழறிஞர் (இ. 1947)
 நவம்பர் 12 - சுன் இ சியன், சீனாவின் புரட்சித் தலைவர் (இ. 1925)
 டிசம்பர் 16 - வசிலி கண்டின்ஸ்கி, ரஷ்ய ஓவியர் (இ. 1944)

இறப்புகள்

1866 நாட்காட்டி

மேற்கோள்கள்

1866
இனிமே நாங்கதான்

இனிமே நாங்கதான் தமிழில் 2007 இல் வெளிவந்த முதல் முழுநீள முப்பரிணாம இயங்குபடம்.  இதை மாய பிம்பம் ஊடக நிறுவனம் தயாரித்துள்ளது.  இப்படம் விச்சு, வரது, வைத்தி, கேவிந்த் என்ற நான்கு நண்பர்களின் பணக்காரர் ஆக வேண்டும் என்ற கனவு பற்றியது.  இப்படத்தின் கதை, திரைக்கதை, வசனம், ஆகியவற்றை எழுதிய இயக்கியவர் ச. வெங்கிபாபு.  இளையராஜா இசையமைத்துள்ளார்.  25 வரைகலைக் கலைஞர்கள்  ஒரு ஆண்டு வேலை செய்து இந்தப் படத்தை நிறைவேற்றினார்கள்.

நடிகர்கள் 

 எம். எசு. பாசுகர் - விஸ்வநாதன் ஆக
 பாண்டு - வரதராஜன் ஆக
 வாசு விக்ரம் - வைத்தியநாதன் ஆக
 லொள்ளு சபா மாறன் - கோவிந்தராஜன் ஆக
 முரளி குமார் - மதகுருவாக

வெளி இணைப்புகள் 
 இனிமே நாங்கதான்

மேற்கோள்கள்

தமிழ் இயங்குபடங்கள்
அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
எம். எசு. பாசுகர் நடித்த திரைப்படங்கள்
சுல்தான் (இயங்குபடம்)

சுல்தான் 2009 இல் வெளிவருவாறு திட்டமிட்ட படம். இது தமிழ். தெலுங்கு, இந்தி, ஆங்கிலம் ஆகிய மொழிகளில் வெளிவருவதாக இருந்தது. தமிழ்த் திரைப்பட நடிகர் ரஜனிகாந்தை நாயகனாக கொண்டு, அவரது மகள் சௌந்தரியா ரஜினிகாந்த் கதை, வசனம் எழுதி இயக்க முற்பட்டார். அதிகமான முன்னேற்பாடுகள் இருந்தாலும் இப்படம் கைவிடப்பட்டது. இப்படத்திற்கு பதிலாக கோச்சடையான் திரைப்படத்தை இயக்கினார்.

மேற்கோள்கள்

தமிழ் இயங்குபடங்கள்
லயன் காமிக்ஸ்

லயன் காமிக்ஸ் பிரகாஷ் பதிப்பகத்தாரால் பதிப்பித்து தமிழில் வெளிவரும் ஒரு சித்திரகதை இதழ். முத்து காமிக்ஸ், திகில் காமிக்ஸ், மினி லயன் காமிக்ஸ், ஜூனியர் லயன் ஆகியவை தொடர்புடைய சித்திரகதை இதழ்கள் எனக் கூறப்படக் காரணம் அனைத்துப் புத்தகங்களையும் பிரகாஷ் பதிப்பகத்தாரே பதிப்பித்து வெளியிடுகின்றனர்.

வரலாறு

முத்து காமிக்ஸ் முதலில் 1971-ஆம் ஆண்டு வெளியிடப்பட்டது. முத்து காமிக்சை வெளியிட்ட சௌந்தரபாண்டியனின் மகனான விஜயன் லயன் காமிக்ஸ் சித்திரகதைகளை 1984 இல் வெளியிட்டார். முத்து காமிக்சின் முதலாவது புத்தகம் இரும்புக்கை மாயாவியை மையமாக கொண்டிருந்ததுடன் 128 பக்கங்களையும் இந்திய ரூபா 0.90 இற்கும் விற்கப்பட்டது. லயன் காமிக்சின் முதல் இதழ் மாடஸ்டி பிளைசி கதைநாயகியைக் கொண்டு கத்தி முனையில் மாடஸ்டி பிளைசி எனும் தலைப்பில் இரண்டு ரூபாய் விலையில்  வந்தது.  

லயன் காமிக்சின் பிரதம ஆசிரியராக விஜயன் தனது 17ஆவது வயதில் பொறுப்பேற்றுக்கொண்டார். 

1984 காலப்பகுதியில் லயன் காமிக்சிற்குப் போட்டியாக ராணி காமிக்ஸ் சந்தையில் அறிமுகம் ஆகியது. இந்த ராணி காமிக்ஸை தினத்தந்தி நிறுவனத்தார் பதிப்பித்தனர். ஆயினும் 2005ஆம் ஆண்டளவில் நலிவடைந்து ராணி காமிக்ஸ் வெளியீடு நிறுத்தப்பட்டது. எனினும் லயன் காமிக்ஸ் இற்றை வரைக்கும் தொடர்ந்தும் பதிப்பிக்கப்பட்டு வருகின்றது.

2008 அளவில் லயன் நிறுவனம் தமது இணைய வலைத்தளத்தை கைவிட்டனர். இணையத்தில் தமது பிரசன்னத்தை காட்டுவதில் பதிப்பகத்தார் அவ்வளவாக முனைப்புக் காட்டவில்லை. இணையத்தளம் கைவிடப்பட்டபோதும் தொடர்ந்தும் லயன் புத்தகங்கள் கால இடைவெளிகளுடன் வெளிவந்தது. பின்பு 2011ஆம் ஆண்டு முதல் உயர் தர காகிதத்தில் பெரிய அளவு புத்தகமாக வெளியிட்டு வந்தனர். இதனால் படக்கதைகளுக்கு தமிழில் வரவேற்பு அதிகரித்தது.

கதைத் தேர்வு
பெரும்பாலான இதழ்கள் அமெரிக்க, ஐரோப்பிய வரைகதைளில் இருந்து மொழிபெயர்க்கப்பட்டவை.  இரும்புக்கை மாயாவி, மாயாவி, ஆர்ச்சி போன்ற பாத்திரங்கள் புகழ்பெற்றவை. 1970களிலும் 80களிலும் 90களின் தொடக்கத்திலும் தமிழ் வரைகதை வாசிப்பு உயர்ந்து இருந்தது. பின்னர் தொலைக்காட்சி, கேபிள் தொலைக்காட்சி போன்றவற்றின் வருகையால் இது நலிந்தது. ஏனைய தமிழ் வரைகதைகள் பதிப்பிப்போர் நிறுத்திவிட்டாலும் லயன் காமிக்ஸ் நிறுவனத்தினர் தொடர்ந்தும் தமது புத்தகங்களைப் பதிப்பித்து வருகின்றனர். ஆயினும் புத்தகங்கள் முறையாக வருவது கிடையாது.

இதேவேளை லயன் நிறுவனத்தினர் பிரபலமான XIII கதையின் 18 பாகங்களையும் ஒன்றாகத் தொகுத்து சேகரிப்போருக்கான வெளியீடு ஒன்றை வெளியிடவுள்ளது. சுமார் 800 பக்கங்களுடன் விலை இந்திய ரூபாய் 200 என நிர்ணயம் செய்யப்பட்டுள்ளது. இந்தப் புத்தகம் 2009 இல் வெளியிட இருந்தாலும் கால தாமதமாகி 2010 செப்டம்பர் மாதம் வெளியிடப்பட்டது. அதே கதை வண்ணத்தில் தரமான காகிதத்தில் 2019 இல் 2650 ரூபாய் விலையில் மறுவெளியீடாக முன்பதிவு தொடங்கி குறிப்பிட்ட எண்ணிக்கையில் வெளியிட்டனர்.

மேற்கோள்கள்

தமிழ் வரைகதைகள்
லயன் காமிக்ஸ்
வரைகதை வெளியிடும் நிறுவனங்கள்
தமிழ் வரைகதை

தமிழில் உள்ள வரைகதை தமிழ் வரைகதை அல்லது தமிழ் சித்திரக்கதை எனப்படுகிறது.

வரலாறு 
1950 கள் தொடக்கமே தமிழில் வரைகதைகள் உண்டு. 1956 ம் ஆண்டு ஆனந்த விகடனில் ஜீமந்தார் மகன் என்ற சித்திரக்கதை வெளிவந்தது. தமிழ் பத்திரிகையில் வெளிவந்த முதல் சித்திரைக்கதை இதுவே. ஆனந்த விகடனும் தமிழின் முதல் சித்திரக்கதையும்] 1970 இருந்து 1990 முற்பகுதி மட்டும் தமிழ் வரைகதைகளின் பொற்காலம் எனப்படுகிறது. இக்காலத்தில் லயன் காமிக்ஸ், ராணி காமிக்ஸ் (1984-1995), வாண்டுமாமா சித்திரக் கதைகள் உட்பட பல தமிழ் வரைகதை இதழ்கள் வெளிவந்தன. அம்புலிமாமா, பாலமித்திரா போன்ற சிறுவர் இதழ்களிலும் வரைகதைகள் வெளிவந்தன. இலங்கையில் இருந்து 2005 இல் இருந்து ஐஸ்பேர்க் காமிக்ஸ் வெளி வருகிறது.

1990 களில் கேபிள் தொலைக்காட்சி, கணினி ஆகியவற்றின் வருகை தமிழ் வரைகதை வாசிப்பு பழக்கத்தை குறைத்தன. அதனால் பல இதழ்கள் நின்றுபோயின. தமிழில் வாசிப்பதைத் தவிர்த்து, ஆங்கில மொழியில் வாசிக்கும் வழக்கம் பெருகி வருவதும் தேக்க நிலைக்கு ஒரு முக்கிய காரணம் ஆகும்.

2015 காலப் பகுதியில் எண்ணிம வரைகதைகளும், வரைகலைப் புதினங்களும் தமிழில் வெளிவரத் தொடங்கின.  சிவப்புக்கல் மூக்குத்தி தமிழில் வெளிவந்த முதல் எண்ணிம வரைகதைப் புதினமாக அறியப்படுகின்றது.  விகடன் வெளியிட்ட சந்திரஹாசம் வரைலைப் புதினம் புத்தகக் கண்காட்சிகளில் நல்ல வரவேற்பைப் பெற்றது.

கதை வகைகள் 
பெரும்பாலான தமிழ் வரைகதைகள் ஐரோப்பிய, அமெரிக்க வரைகதைகளின் மொழிபெயர்ப்புகளே. மாயாவி, இரும்புக்கை மனிதன், யேம்ஸ்பாண்ட், டெக்ஸ் வில்லர் என மேற்குநாடுகளில் பெரும் வரவேற்பைப் பெற்ற வரைகதை நாயகர்களின் கதைகள் தமிழில் மொழி பெயர்க்கப்பட்டன. எனினும் பட்மான், சுப்பர்மான், ஸபைடர்மான் போன்றவை மொழி பெயர்க்கப்படவில்லை. இதற்கு காப்புரிமை காரணமாக இருந்திருக்கலாம்.

துப்பறியும் கதைகள், வெளிக்கிரக கதைகள், குதிரை வீரர்-செவ்விந்தியர் கதைகள் ஆகியவை தமிழில் பெரிதும் வெளிவந்தன.

வாண்டுமாமாவின் தமிழ் சித்திரக்கதைகள், பூந்தளிர் (சித்திரக்கதை), தமிழ்வாணன் சித்திரக் கதைகள் ஆகியவை தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு வரையப்பட்டன.

தமிழ் வரைகதைகளும் சமூகமும் 
தமிழ் வரைகதைகள் மேற்குநாட்டு கூறுகளை இளையோருக்கு அறிமுகப்படுத்தின. பெரும்பாலன கதைகள் வீர சகாச கதைகளே. இவற்றில் ஒரு சில கதைகளில் மேலோட்டமான பாலிய கூறுகளும் உண்டு. அதனால் சிறுவர், இளையோர் இவ் இதழ்களை வாசிப்பதற்கு பல பெற்றோர்கள் அனுமதிக்கவில்லை. அனேக பள்ளிக்கூடங்களில் தமிழ் வரைகதை இதழ்களை வைத்திரிப்பதோ, வாசிப்பதோ பெரும் குற்றமாக கருதப்பட்டது. எனினும் சனசமூக நிலையங்களில் தமிழ் வரைகதை இதழ்கள் இருந்தன.

தமிழ்நாட்டில் இருந்து ஆக்கப்பட்ட வரைகதைகள் தமிழ்ச் சூழலில் இருந்து கதைகளைப் பெற்றன. கல்கி எழுதி பெரும் வரவேற்பைப் பெற்ற மோகினித் தீவு புதினத்தின் சித்திரக்கதை இதற்கு ஓர் எடுத்துக்காட்டு. வாண்டுமாமாவின் கதைகளும் தமிழ் சிறுவர்களை, அல்ல்து கதா பாத்திரங்களைக் கொண்டவை.

இவற்றையும் பாக்க 
 லயன் காமிக்ஸ்
 மேத்தா காமிக்ஸ்
 ராணி காமிக்ஸ்
 இந்திரஜால் காமிக்ஸ்
 பூவிழிக் காமிக்ஸ்
 ஐஸ் பேர்க்
 ரத்ன பாலா
 பாலமித்ரா

மேற்கோள்கள்

வெளி இணைப்புகள் 

 ஐஸ்பேர்க் காமிக்ஸ் - 
 வரைகலைப் புதினங்கள்(graphic novels): தொடர்புடையோர் விழித்துக் கொள்க! - 

தமிழ் வரைகதைகள்
ஜான் ஸ்டூவர்ட்

ஜான் ஸ்டூவர்ட் (Jon Stewart) அமெரிக்க நகைச்சுவையாளர், தொலைக்காட்சி நிகழ்ச்சியாளர். இவரது அரசியல் அங்கத நிகழ்ச்சியான The Daily Show சராசரி 1.5 மில்லியன் மக்களால் பார்க்கப்படுகிறது. இந்த நிகழ்ச்சியில் இவர் அமெரிக்க சனாதிபதி ஜார்ஜ் புஸ்ஸையும் ஈராக் போரையும்  நகைச்சுவையுடன் கடுமையாக விமர்சனம் செய்துண்டு.

மேற்கோள்கள் 

அமெரிக்க நகைச்சுவையாளர்கள்
1962 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
இருபதாம் நூற்றாண்டு அமெரிக்க எழுத்தாளர்கள்
இருபத்தொராம் நூற்றாண்டு அமெரிக்க எழுத்தாளர்கள்
அமெரிக்கத் திரைப்பட இயக்குநர்கள்
அமெரிக்க ஆண் தொலைக்காட்சி நடிகர்கள்
கிராமி விருது வென்றவர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க தொலைக்காட்சி எழுத்தாளர்கள்
சந்திப்பு

சந்திப்பு அல்லது கூட்டம் என்பது இரண்டு அல்லது அதுக்கு மேற்பட்ட நபர்கள் முன்னேற்பாட்டின் படி ஒரு நோக்குக்காக கூடிவதாகும்.  நேரடியாக, அல்லது தொலைபேசி அல்லது இணையம் ஊடாகவோ சந்திப்பு நிகழலாம்.

சந்திப்பு வகைகள் 
 திட்டமிடல்/ஒருங்கிணைப்பு
 தகவல் பரிமாற்றம்
 முடிவு செய்தல்
 சிக்கல் தீர்வு
 அணி உருவாக்கம்
 வெற்றிகளைக் கொண்டாடுதல்
 ஆதரவு/commitment திரட்டல்

சந்திப்பு செயல்முறை 
பொதுவாக சந்திக்க முன் கூட்டத்தைக் கூட்டுபவர் அதன் நோக்கத்தை மைய்யப்படுத்தி ஒரு நிகழ்ச்சி நிரலை தயாரிப்பார்.  அவர் கூட்டம் நடக்கும் இடம் அல்லது முறை, திகதி, நேரம் ஆகியவற்றை குறிப்பிட்டு தேவைப்படும் நபர்களுக்கு ஒரு அழைப்பு அனுப்புவார்.  எல்லோராலும் அல்லது அனேகரால் சந்திக்க முடிந்தால் கூட்டம் சொன்ன படி நடைபெறும்.  கூட்டத்தை ஒருவர் நெறிப்படுத்துவார்.  கூட்டத்தில் அசப்பட்ட விடயங்கள் பற்றி குறிப்புகள் (Minutes) எடுக்கப்படும்.  கூட்டம் நிறைவேறி சில நாட்களுக்குள் Minutes வெளியிடப்படும்.

மேற்கோள்கள்

சிக்கல் தீர்வு
ஜூலை 2009

ஜூலை 2009, 2009 ஆம் ஆண்டின் ஏழாவது மாதமாகும். இம்மாதம் ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடையும். தமிழ் நாட்காட்டியின் படி ஆடி மாதம் ஜூலை 17, வெள்ளிக்கிழமை தொடங்கி ஆகஸ்ட் 16 ஞாயிற்றுக்கிழமை இல் முடிவடையும்.

சிறப்பு நாட்கள் 
 ஜூலை 21 - ஆடி அமாவாசை
 ஜூலை 25 - ஆடிப் பூரம்
 ஜூலை 31 - வரலட்சுமி விரதம்

நிகழ்வுகள்

இறப்புகள் 

2009
அரச கண்காட்சிக் கட்டிடம்

அரச கண்காட்சிக் கட்டிடம் (Royal Exhibition Building) என்பது ஆஸ்திரேலியாவின் மெல்பேர்ண் நகரில் 1880 ஆம் ஆண்டில் கட்டப்பட்ட கண்காட்சிக் கட்டிடம் ஆகும். இக்கட்டிடம் 2004 ஆம் ஆண்டில் உலக பாரம்பரியக் களமாக யுனெஸ்கோவினால் அறிவிக்கப்பட்டது. இது மெல்பேர்ணின் வர்த்தக மையப் பகுதியின் வட-கிழக்குப் பகுதியில் கார்ல்ட்டன் பூங்கா என்ற என்ற இடத்தில் உள்ளது. 1880 ஆம் ஆண்டில் மெல்பேர்ணில் நடந்த பன்னாட்டுக் கண்காட்சியை நடத்துவதற்காக இக்கட்டிடம் கட்டப்பட்டது. பின்னர் இக்கட்டிடத்தில் 1901 ஆம் ஆண்டில் ஆஸ்திரேலிய நாடாளுமன்றத்தின் முதலாவது அமர்வு இங்கு இடம்பெற்றது. 20ம் நூற்றாண்டு காலப்பகுதியில் இதன் சில சிறிய பகுதிகள் தீ, மற்றும் வேறு காரணங்களுக்காக சேதமாகின. ஆனாலும் இதன் முக்கியமான மையக் கட்டிடம் அழிவில் இருந்து காக்கப்பட்டது.

1990களில் இக்ட்டிடம் மீளச் சீரமைக்கப்பட்டு, 2004 ஆம் ஆண்டில் யுனெஸ்கோவினால் ஆஸ்திரேலியாவின் முதலாவது உலக பாரம்பரியக் களமாக அங்கீகரிக்கப்பட்டது. 19ம் நூற்றாண்டில் கட்டப்பட்ட உலகக் கண்காட்சிக் கட்டிடங்களில் இன்றும் காணப்படும் கடைசிக் இதுவேயாகும். இது மெல்பேர்ண் அருங்காட்சியகத்திற்கு அருகே அமைந்துள்ளது. இன்று இங்கு பல்வேறு சிறியரக கண்காட்சிகள் மற்றும் சிறிய நிகழ்வுகள் இடம்பெறுகின்றன.

வரலாறு 

றோயல் கண்காட்சியகம் "ஜோசப் றீட்" என்பவரால் வடிவமைக்கப்பட்டது. இவரே பின்னர் மெல்பேர்ண் நகர மண்டபம், விக்டோரியா மாநில நூலகம் ஆகியவற்றையும் வடிவமைத்தவர் ஆவார். அக்டோபர் 1, 1880 முதல் ஏப்ரல் 30, 1881 வரை இடம்பெற்ற உலகக் கண்காட்சியை நடத்துவதற்கு ஏதுவாக இம்மாளிகை கட்டப்பட்டது. 12,000 சதுர மீட்டர்கள் பரப்பளவுள்ள மண்டபம், மற்றும் பல தற்காலிக இணைப்புகள் ஆகியவற்றை இக்கட்டிடம் கொண்டிருந்தது.

1880-1901 
1880 இல் உலகக் கண்காட்சி இடம்பெற்ற பின்னர், 1888 ஆம் ஆண்டில் ஆஸ்திரேலியாவில் ஐரோப்பியர்கள் குடியேறிய நூற்றாண்டு நினைவுக் கண்காட்சி இங்கு இடம்பெற்றது. இவற்றைவிட பொதுநலவாய ஆஸ்திரேலிய ஜனவரி 2001 இல் அமைக்கப்பட்டதன் பின்னர் அமைக்கப்பட்ட ஆஸ்திரேலிய நாடாளுமன்றத்தின் அதிகாரபூர்வமான முதலாவது அமர்வு 9 மே 1901 இல் இங்கு இடம்பெற்றது.

1901-1970'கள் 
இதன் பின்னர் இக்கட்டிடத்தில் பல நிகழ்வுகள் இடம்பெற்றன. இதில் குறிப்பிடத்தக்கது, 1956 ஆம் ஆண்டில் இடம்பெற்ற ஒலிம்பிக் போட்டிகள் ஆகும். கூடைப்பந்தாட்டம், பாரம்தூக்குதல், மற்போர் ஆகிய போட்டிகள் இங்கு இடம்பெற்றன. 1950களில் மெல்பேர்ண் நகரின் ஏனைய கட்டிடங்களைப் போலவே இக்கட்டிடமும் அரச அலுவலகங்களுக்கு ஒதுக்கப்படலாயிற்று. இக்கட்டிடத்தில் ஒரு பகுதியில் இயங்கிவந்த மெல்பேர்ண் மீன்காட்சியகம் 1953 ஆம் ஆண்டில் தீக்கிரையானது. 1979 ஆம் ஆண்டில் கட்டிடத்தின் பெரிய மண்டபம் அழிக்கப்பட்டது. இதனையடுத்து பொதுமக்களின் பலத்த எதிர்ப்பை அடுத்து இக்கட்டிடம் மேலும் அழிக்கப்படாமல் காக்கப்பட்டது.

1980'கள்-இன்றுவரை 
1984 ஆம் ஆண்டில் இரண்டாம் எலிசபெத் மகாராணி இங்கு பயணம் மேற்கொண்டிருந்த போது இக்கட்டிடத்திற்கு "றோயல்" (அரச) என்ற அந்தஸ்தை வழங்கினார். இதனையடுத்து 1985 ஆம் ஆண்டின் இறுதியில் இக்கட்டிடத்தின் உட்பகுதிகளை மீளமைக்கும் படி பலர் குரல் கொடுக்க ஆரம்பித்தனர் . அதன் பின்னர் 1998 ஆம் ஆண்டிற்குள் இக்கட்டிடம் ஓரளவு மீள உருவாக்கப்பட்டது. 2004 ஆம் ஆண்டில் இக்கட்டிடமும் அதனைச் சூழவுள்ள கார்ல்ட்டன் பூங்காவும் யுனெஸ்கோவினால் உலக பாரம்பரியக் களமாக அறிவிக்கப்பட்டது.

மேற்கோள்கள்

வெளி இணைப்புகள் 
 World heritage listing for the Royal Exhibition Building

மெல்பேர்ண்
ஆத்திரேலியாவின் உலக பாரம்பரியக் களங்கள்
கன்னியாகுமரி (சட்டமன்றத் தொகுதி)

கன்னியாகுமரி சட்டமன்றத் தொகுதி (Kanniyakumari Assembly constituency), கன்னியாகுமரி மாவட்டத்தில் உள்ள ஒரு சட்டமன்றத் தொகுதி ஆகும்.

தொகுதியில் அடங்கியுள்ள பகுதிகள் 
 தோவாளை தாலுக்கா
அகஸ்தீஸ்வரம் தாலுக்கா (பகுதி)

தேரூர்,மருங்கூர்,குலசேகரபுரம், இரவிபுதூர், சுசீந்திரம், மதுசூதனபுரம், தெங்கம்புதூர், பறக்கை, தாமரைக்குளம், அகஸ்தீஸ்வரம், அழகப்பபுரம், கன்னியாகுமரி மற்றும் தர்மபுரம் கிராமங்கள்.

தேரூர் (பேரூராட்சி), மருங்கூர் (பேரூராட்சி), சுசீந்திரம் (பேரூராட்சி), 
மைலாடி (பேரூராட்சி),அழகப்பபுரம் (பேரூராட்சி), புத்தளம் (பேரூராட்சி),
தெங்கம்புத்தூர் (பேரூராட்சி), தெந்தாமரைக்குளம் (பேரூராட்சி),
கொட்டாரம் (பேரூராட்சி), அஞ்சுகிராமம் (பேரூராட்சி), அகஸ்தீஸ்வரம் (பேரூராட்சி) மற்றும் கன்னியாகுமரி (பேரூராட்சி).

.

வெற்றி பெற்றவர்கள்

வாக்குப்பதிவு

2016 சட்டமன்றத் தேர்தல்

வாக்காளர் எண்ணிக்கை 
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி,

முடிவுகள்

மேற்கோள்கள்

வெளியிணைப்புகள் 

கன்னியாகுமரி மாவட்டம்
தமிழ்நாடு சட்டமன்றத் தொகுதிகள்
விமலா ராமன்

விமலா ராமன் தமிழ்த் திரைப்பட நடிகை ஆவார்.  கே. பாலச்சந்தர் இயக்கிய பொய் (2007) திரைப்படத்தில் கதாநாயகியாக அறிமுகமானார். இவர் அனைத்து தென்னிந்திய மொழித் திரைப்படங்களிலும், இந்தித் திரைப்படங்களிலும் நடித்து வருகிறார்.

வாழ்க்கைக் குறிப்பு
ஆஸ்திரேலியாவின் சிட்னி நகரில் தமிழ்க் குடும்பத்தில் பிறந்து வளர்ந்த விமலா, ஜெயலட்சுமி கந்தையாவிடம் முறைப்படி பரத நாட்டியம் பயின்று 2000வது ஆண்டில் அரங்கேறினார். கணினித்துறையில் பல்கலைக்கழகப் பட்டம் பெற்ற விமலா தரவுத்தள ஆய்வாளராகத் தொழிலாற்றுகிறார். 2006 ஆண்டில் இவர் ஆஸ்திரேலிய இந்திய அழகியாகத் தேர்ந்தெடுக்கப்பட்டார்

திரையுலகில்
2004 ஆம் ஆண்டில் இயக்குநர் கே. பாலச்சந்தரின் பொய் தமிழ்ப் படத்தின் மூலம் திரையுலகில் அறிமுகமான விமலா ராமன் 2007 ஆம் ஆண்டில் டைம் என்ற மலையாளப் படத்தில் சுரேஷ் கோபியுடன் நடித்து மலையாளத் திரைக்கு அறிமுகமானார். நஸ்ரானி என்ற மலையாளப் படத்தில் மம்மூட்டியுடனும், மோகன்லாலுடன் காலேஜ் குமரன் படத்திலும் நடித்தார். பொய் படத்திற்குப் பின்னர் ராமன் தேடிய சீதை என்ற தமிழ்த் திரைப்படத்தில் சேரனுடன் இணைந்து நடித்தார். டேம் 999 என்ற பன்னாட்டு ஆங்கிலத் திரைப்படத்தில் சோகன் ராய் இயக்கத்தில் நடித்தார்.

நடித்த திரைப்படங்கள்

விருதுகள்
 2004 - Miss India Australia 2004 விருது
 Miss India Australia CyberQueen

மேற்கோள்கள்

வெளி இணைப்புகள்
 Vimalaraman.Com 
 Miss India Australia 
 விமலா ராமனுடன் ஒரு சந்திப்பு 

1984 பிறப்புகள்
ஆஸ்திரேலியத் தமிழர்
தமிழ்த் திரைப்பட நடிகைகள்
இந்திய ஆஸ்திரேலியர்கள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
ஆங்கிலத் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
ராமன் தேடிய சீதை (2008 திரைப்படம்)

ராமன் தேடிய சீதை 2008 ஆம் ஆண்டில் வெளிவந்த தமிழ்த் திரைப்படம் ஆகும். சேரன், பசுபதி, மற்றும் மணிவண்ணன் ஆகியோருடன் ஐந்து கதாநாயகிகள் இணைந்து நடித்துள்ளார்கள்.

கதை

தமிழ்நாட்டிலேயே இரண்டாவது மாணவராக வரும் சேரனுக்கு மேற்கொண்டு படிப்பை தொடர முடியாதபடி மனநோய். சிகிச்சைக்கு பிறகு சொந்தமாக தொழில் தொடங்கி வளமாக வாழும் இவருக்கு பெண் பார்க்கிறார்கள். தனக்கு சிறுவயதில் வந்த மன நோயை மறைக்காமல் எடுத்துச் சொல்லும் சேரனுக்கு கிடைப்பது பெண் அல்ல, மனசு நிறைய புண்! ஏராளமான பெண்கள் இவரை வேண்டாம் என்று மறுக்க, ஒரே ஒருவர் மட்டும் ஆம் என்கிறார். திருமண ஏற்பாடுகள் நடக்கிறது. தாலி கட்டும் நேரத்தில் மணமகள் ஓடிப்போய்விடுகிறார். அந்த பழியை தன் மேல் போட்டுக் கொள்ளும் சேரனை தனது சொந்த மகனாகவே நினைக்கிறார் ஒடிப்போன பெண்ணின் அப்பா மணிவண்ணன்.

உனது திருமணம் எனது பொறுப்பு என்று கிளம்பும் இவர், சேரனை பெண் பார்க்க அழைத்துச் செல்வதும், அங்கே நடக்கும் சம்பவங்களும்தான் மீதி கதை.

வெளி இணைப்புகள் 
 Watch Official Trailer Here 
 விமரிசனங்கள்
 tamilcinema.com 

2008 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
மணிவண்ணன் நடித்த திரைப்படங்கள்